**Zápisnica**

**zo zasadnutia finančnej komisie zo dňa 03.05.2017 konanej na Mestskom úrade v Stupave**

Prítomní členovia FK:

Ing.Marek Lacka, Ing. Ľubomír Bugala, Ing. Daniela Vašinová, Ján Valachovič,

Ing. Mikuláš Bernáth,

Ospravedlnený : Ing. Daniel Jánoš

Hostia: Mgr. Margita Hricová, Milada Kamrlová, Michal Polakovič

 **P r o g r a m :** 1. Otvorenie

 2. Schválenie programu

 3. Rozpočet Mestského kultúrneho informačného centra - zmeny

 rozpočtu v r. 2017

 4. Prerokovanie straty MsKIC za rok 2016

 5. Rôzne

 6. Záver

**1. Otvorenie**

Predseda komisie privítal prítomných na zasadnutí komisie a poveril vedením komisie podpredsedu komisie Ing. Ľubomíru Bugalu, ktorý oboznámil prítomných s programom.

**2. S navrhnutým programom** zasadnutia súhlasili všetci prítomní členovia finančnej komisie.

Tajomníčka komisie oboznámila členov komisie, že do komisie bol predložený materiál

 „Zmeny rozpočtu Mesta Stupava a RO organizácií za rok 2017 „ ktorý by sa mal prerokovať vo finančnej komisii. Nakoľko tento materiál netvoril bod programu členovia komisie odporučili tento materiál prerokovať v bode 5. Rôzne.

**3. Rozpočet Mestského kultúrneho informačného centra - zmeny rozpočtu v r. 2017**

Predseda komisie informoval o rokovaní poslancov MsZ s vedením mesta a vedením MKIC, ktoré sa uskutočnilo z dôvodu určenia výšky príspevku na rok 2017 a vecného plnenia na rok 2017.

Z uvedeného rokovania vyplynulo :

* stratu MKIC vygenerovalo stratu z vydávania novín cca 20 tis. €
* knižnica bola rozpočtovaná v rámci Mesta Stupava, kde náklady na mzdy v I. štvrťroku 2017 boli vo výške cca 14.575,- € a tieto náklady nemá MKIC znášať, lebo sú rozpočtované v rozpočte mesta
* celková výšky výdavkov spolu v MKIC by mala byť vo výške max 300.000,- €.
* dosiahnutie vlastných príjmov 75.165,- €

Následne na tieto výsledky rokovaní boli v spolupráci s ekonómkou MKIC vypracovaný podrobný materiál, ktorý zahŕňal jednotlivé príjmové a výdavkové položky podľa ekonomickej kategórie i podľa činností, podľa dosiahnutých skutočností v rokoch 2014,2015,2016 rozpočet na rok 2017.

Z vypracovaného materiálu, ktorý bol predložený na rokovanie FK vznikla potreba výšky príspevku vo výške 242 000,- € (rok 2016: 216,5 tis €)

Členovia komisie otvorili k tomuto návrhu rozpočtu diskusiu v ktorej odznelo :

* vysoké čerpanie miezd -treba hľadať úspory
* Strata, ktorá vznikla za rok 2016 – treba avizovať skorej už pri hodnotení za III. štvrťrok
* potreba predkladania čerpania pravidelne štvrťročne hodnotenie hospodárenia, predkladanie výkazov pre FK aby sa dalo predchádzať prípadným negatívnym hospodárskym výsledkom
* zvýšiť aktivitu pri dosahovaní finančných prostriedkov do príjmovej časti rozpočtu
* kultúrne podujatia nie sú v takom počte ako boli po minulé roky
* opätovne prehodnotiť hospodárenie MKIC v septembri 2017

Členova komisie podrobne zhodnotili vzniknutú situáciu ohľadom tvorby a určenia výšky príspevku pre príspevkovú organizáciu MKIC a na základe toho odporúčajú :

Finančná komisia odporúča zapracovať do rozpočtu mesta Stupava celkovú výšku príspevku pre príspevkovú organizáciu Mestské kultúrne a informačné centrum čiastku 230.000,- €.

Následne rozpracovať uvedenú výšku príspevku do rozpočtu MKIC a takto rozpočet MKIC schváliť v MR a MsZ.

  **Uznesenie : č. 056.03.05.2017.KF**

**Hlasovali: 4 členovia za**

 **1 člen sa zdržal**

Finančná komisia odporúča zvýšiť činnosť resp. vyvinúť aktivitu pri dosahovaní príjmov a výnosov PO MKIC. V prípade úspory finančných prostriedkov (mzdových nákladov) z dôvodu práceneschopnosti vytvoriť také opatrenia aby tieto prostriedky boli viazané len pre danú rozpočtovú kapitolu.

  **Uznesenie : č. 057.03.05.2017.KF**

**Hlasovali : všetci členovia FK**

**4. Prerokovanie straty MKIC za rok 2016**

Členovia komisie vyslovili dotaz, z akého dôvodu vznikla strata vo výške cca 37 tis. €.

Ekonómka MKIC vysvetlila prítomným, že strata vznikla z dôvodu :

* vydávanie novín prečerpanie rozpočtu cca 19 tis. €
* Malý Park – Dni zelá – nadhodnotená výška nájmu, resp. nenaplnili sa rozpočtované nájmy cca 9 tis. €.
* ostatné

K tomuto problému podpredseda komisie otvoril diskusiu v ktorej odznelo :

* pri prekračovaní rozpočtových položiek treba hneď rokovať s mestom a avizovať vznikajúci problém
* pravidelne sledovať vývoj nákladov a výnosov

Z diskusie vyplynulo:

Finančná komisia odporúča aby mesto Stupava predložilo návrh na vysporiadanie vzniknutej straty v PO MKIC za rok 2016.

  **Uznesenie : č. 058.03.05.2017.KF**

**Hlasovali : všetci členovia FK**

Finančná komisia odporúča MsZ, aby prijalo uznesenie, ktoré by zaväzovalo všetky organizácie zriadené mestom Stupava predkladať plnenie rozpočtu a finančné výkazy finančnej komisii pravidelne štvrťročne.

  **Uznesenie : č. 059.03.05.2017.KF**

**Hlasovali : všetci členovia FK**

**5. Rôzne VAK s.r.o.**

Na rokovanie finančnej komisie sa ohlásil konateľ obchodnej spoločnosti Vodárne a kanalizácie s.r.o. mesta Stupava, ktorý informoval členov komisie o súčasnej nepriaznivej finančnej situácii v  novovzniknutej s.r.o.

V tejto finančnej situácii nie je možné zabezpečiť riadny chod prevádzky, nemá dostatok finančných prostriedkov aby boli zabezpečované základné potreby s.r.o.

Informoval o nasledovných problémoch:

* výpoveď p. Lachkovič - po jeho odchode bude problém s odbornou spôsobilosťou

(výplaty odstupné, preplatenie dovolenky)

* nesúlad medzi platbami príjmy za stočné a výdavky na prevádzku kanalizácie
* vrátenie pôžičky PO VPS
* chýba prevádzkový kapitál - avizoval potrebu finančných prostriedkov cca 50 tis.€
* je predpoklad oživenia chodu organizácie od júla 2017

Podpredseda otvoril diskusiu v ktorej odznelo najmä:

* dotaz na hospodárenie Vak v r. 2016 – výkazy ako dopadli
* finančný plán na rok 2017 aký je vývoj príjmov
* ako prebieha fakturácia zálohových platieb
* spoločnosť pri svojom vzniku bola podkapitalizovaná, nemala finančný plán a ani plán cash flow.

Podpredseda komisie ukončil diskusiu.

Finančná komisia odporúča vedeniu mesta ako zriaďovateľovi / spoločníkovi s.r.o. aby navrhlo opatrenia na riešenie vzniknutej situácie, ktoré sa týka podkapitalizácie spoločnosti, kde je ohrozené splácanie záväzkov spoločnosti.

  **Uznesenie : č. 060.03.05.2017.KF**

**Hlasovali : všetci členovia FK**

**5. Rôzne Zmena rozpočtu**

Podpredseda upozornil, že predložený materiál, nebol dostatočne včas predložený do komisie k naštudovaniu.

V priebehu rokovania opustili zasadnutie finančnej komisie dvaja členovia, ktorí sa ospravedlnili, kvôli pokročilému času. Komisia prestala byť uznášania schopná.

**6. Záver**

Podpredseda komisie zasadnutie ukončil.

V Stupave, dňa 5.5. 2017

Overil : Ing. Marek Lacka, predseda finančnej komisie

Zapísala: Dana Drahošová, tajomníčka finančnej komisie